·Állandó és fokozódó társadalmi megosztottság: a hátrányos társadalmi-gazdasági és bevándorlói háttérrel rendelkező emberek esetében sokkal kisebb a valószínűsége annak, hogy bekerülnek a felsőoktatásba és ott képesítést szereznek; az oktatókról és a diplomásokról sokan úgy vélik, hogy elkülönülnek a társadalom többi részétől, valamint továbbra is jelentős a tanulmányi terület szerinti nemi szegregáció;

A tagállamok, a szociális partnerek és a felsőoktatási ágazat mind elismerték az uniós tevékenységek kedvező hatását, valamint az általuk biztosított nemzetközi dimenziót. Az EU jó úton halad a 40 %-os képesítési cél elérése felé, azonban, amint arra a 2016-ban a felsőoktatás jövőbeli uniós támogatásáról szóló nyilvános konzultáció is felhívta a figyelmet, az európai felsőoktatási rendszerek az alábbi kihívásokkal küzdenek:

·a felsőoktatási intézmények kapacitásának és eredményeinek erősítése az intézmények és partnereik közötti innovatív együttműködési projektek finanszírozása (Erasmus+, Horizont 2020 kezdeményezés), valamint az európai strukturális és beruházási alapokon (esb-alapok) keresztül infrastrukturális, létesítményi, készségfejlesztési és innovációs projektekbe történő beruházások finanszírozása révén. Az Európai Beruházási Bank projektjei is támogatják a felsőoktatási infrastrukturális beruházásokat, többek között az európai strukturális és beruházási alapokon keresztül;

Az oktatás, kutatás és innováció területén hatékony, a társadalommal élő kapcsolatban álló felsőoktatási intézmények és rendszerek nélkül Európa nem tud választ adni ezekre a kihívásokra. A felsőoktatás reformja a tagállamok feladata, a világszínvonalú oktatás és képzés megteremtésére irányuló erőfeszítéseik részét képezi. Az EU mindazonáltal segítséget nyújthat a tagállamoknak oktatási reformtörekvéseik során. Az EU megújított felsőoktatási programjának célja biztosítani, hogy a felsőoktatás modernizációját támogató uniós kezdeményezések lényeges kérdésekre összpontosuljanak, és segítséget nyújtsanak a következő uniós finanszírozási időszakra való felkészüléshez is.

2. CSELEKVÉSI PRIORITÁSOK

Ideje új irányt kijelölni a felsőoktatás uniós támogatása területén. Ennek során foglalkozni kell a fentiekben leírt négy kihívással, az ezeknek megfelelő négy, uniós szintű fellépésekkel támogatott cselekvési prioritásra történő fókuszálással:

1.A készségkereslet és -kínálat közötti jövőbeli eltérések felszámolása és a kiválóság elősegítése a készségfejlesztésben;

2.Befogadó és összekapcsolt felsőoktatási rendszerek kialakítása;

3.Annak biztosítása, hogy a felsőoktatási intézmények hozzájáruljanak az innovációhoz;

4.Hatékony és eredményes felsőoktatási rendszerek támogatása

2.1 A készségkereslet és -kínálat közötti eltérések felszámolása és a kiválóság elősegítése a készségfejlesztésben

Európa felsőfokú készségek iránti keresletének kezelése érdekében fellépésekre van szükség. Elsősorban több ember számára kell vonzóvá tenni az olyan tanulmányi területeket, amelyek a hallgatókat hiányszakmákra vagy várható hiányszakmákra készítik fel. Számos uniós tagállamban kielégítetlen kereslet mutatkozik a természettudományi, technológiai, műszaki, (művészeti) és matematikai területeken (STE(A)M) végzettséggel rendelkezők, illetve az egészségügyi és tanári képesítéssel rendelkezők iránt. Másodsorban pedig valamennyi felsőfokú tanulmányokat végző hallgatónak, az általa választott tudományágtól függetlenül, el kell sajátítania azokat a transzverzális és kulcskompetenciákat, amelyek elősegítik a boldogulást. A magas szintű digitális készségek, a számolni tudás, az autonómia, a kritikus gondolkodás és a problémamegoldó képesség egyre nagyobb jelentőséggel bíró jellemzők.

Az, hogy az emberek milyen felsőoktatási tanulmányokat választanak, személyes motiváció, megfelelő iránymutatás, valamint a vonzó tanulási és karrierlehetőségek függvénye. A karrierlehetőségek végső soron a munkáltatókon és a szélesebb értelemben vett gazdaságon múlnak, az oktatás és a képzés szerepe azonban kulcsfontosságú. Az iskoláknak lehetőségükben áll, hogy minden tantárgyat érdekessé tegyenek a tanulók számára, így a matematikát és a természettudományokat is, valamint hogy segítsék a tanulókat a választásban. Fontos szerepet töltenek be továbbá abban is, hogy előmozdítsák a nők, a kisebbségek és más alulreprezentált csoportok szerepvállalását a természettudományi és műszaki területeken a felsőoktatásban, majd pedig a kapcsolódó szakmákban. A diplomások további tevékenységére vonatkozó megbízható információk, a végzett hallgatókkal való kapcsolattartás, valamint a jövőbeli készségigényekre vonatkozó előrejelzések mind értékesek az orientációs tanácsadók számára. A felsőoktatási rendszerek feladata a korszerű tartalom biztosítása, a megfelelő tanulmányi programok elérhetővé tétele azokon a területeken, ahol szakemberhiány mutatkozik, valamint olyan tanulási és tanítási módszerek kidolgozása, amelyek lehetővé teszik a hallgatók számára a szükséges körű és minőségű készségek megszerzését.

A megfelelően megtervezett felsőoktatási programok és tantervek, amelyek középpontjában a hallgatók tanulási szükségletei állnak, elengedhetetlenek az eredményes készségfejlesztés szempontjából. A képzések szélesebb körű választéka, ideértve a kétéves képzéseket, valamint a folyamatos szakmai fejlődésre rendelkezésre álló lehetőségek elősegítik azt, hogy a felsőoktatás jobban igazodjon az emberek igényeihez. A technológia új lehetőségeket kínál a tanulás és a tanítás szervezési gyakorlatának strukturálására, ideértve a nyitott, online és vegyes tanulást, a rugalmasság és a tanár–diák interakció fokozására. A nyitott oktatási segédanyagok és tanulási adatelemzések magukban hordozzák a tanulás fejlesztésének lehetőségét, de mindezidáig kiaknázatlanok maradtak. Miközben a felsőoktatás keretén belül jelentős oktatási tevékenység folyik kutatást végző intézményekben, a kutatás mint tanítási eszköz nincs kellőképpen kihasználva, a hallgatók pedig sok esetben nem vesznek részt kutatási tevékenységben. Így a hallgatók lehetőségei korlátozottak az aktuális problémák felfedezése és kutatási készségeik fejlesztése terén. A digitális támogatású nyílt tudomány új lehetőségeket kínál e probléma kezelésére.

A felsőoktatás során továbbá lehetővé kell tenni a hallgatók számára azt, hogy valódi problémákkal foglalkozó tevékenységeken keresztül sajátítsanak el készségeket és szerezzenek tapasztalatokat, valamit lehetőséget kell biztosítani a munkaalapú tanulásra és, amennyiben ez megoldható, a nemzetközi mobilitásra. A munkáltatókkal való együttműködés lehetővé teszi a felsőoktatási intézmények számára, hogy tanterveiket relevánsabbá tegyék és eredményesen valósítsák meg, valamint hogy több lehetőséget biztosítsanak a hallgatók számára a magas színvonalú munkaalapú tanuláshoz való hozzáférésre.

Jó tanulmányi programokat tervezni, kidolgozni és megvalósítani nem könnyű. A jó tanárok nélkülözhetetlenek. Túl magas a felsőoktatásban oktató olyan tanároknak a száma, akik kevés vagy semmilyen pedagógiai képzésben sem részesültek, és továbbra is kivételesnek számítanak a tanárok folyamatos szakmai fejlődésébe történő rendszeres beruházások. A karrierlehetőségek javítására és a jó tanárok elismerésére irányuló nemzeti és intézményi stratégiák egyre gyakoribbak ugyan, de még mindig messze vagyunk attól, hogy általános gyakorlattá váljanak.

A Bizottság: 1.elindítja a végzett hallgatók pályakövetésére irányuló európai kezdeményezést a hallgatók pályájukon vagy további tanulmányaik során történő előrehaladására vonatkozó ismeretek nemzeti és uniós szintű javítása céljából. Ezáltal támogatja a pályaorientáció, a programtervezés, az intézményi stratégia és a szakmai döntéshozatal fejlesztését. Az e csomag részét képező tanácsi ajánlást a végzett hallgatók körében végzett uniós szintű felmérés és a nemzeti pályakövetési mechanizmusokat javító együttműködés támasztja alá; 2.útjára indítja az EU STE(A)M koalíciót a különböző oktatási ágazatok, valamint a vállalkozói szektorban és a közszektorban jelen lévő munkáltatók részvételével az adott természettudományi, technológiai, műszaki, (művészeti) és matematikai (STE(A)M) tantárgyak felvételének ösztönzése, valamint a STE(A)M és egyéb tantervek modernizációja érdekében, például több multidiszciplináris program indítása, valamint a megfelelő karok és felsőoktatási intézmények közötti együttműködés révén; 3.ösztönzi az európai kreditátviteli és -gyűjtési rendszer szerint elismert szakmai gyakorlatok beépítését a felsőoktatási programokba, tovább erősíti az Erasmus+ gazdasági csoportosulásokat a szakmai gyakorlatok elérhetőségének és minőségének javítása érdekében, és támogatja az Erasmus+ hallgatói szakmai gyakorlatokat, külön hangsúlyt fektetve a digitális készségekre; 4.digitális felkészültségi modellt dolgoz ki és valósít meg annak érdekében, hogy segítse a felsőoktatási intézményeket, azok személyzetét és hallgatóit a digitális tanulási stratégiák alkalmazásában, valamint a korszerű technológiában rejlő lehetőségek, így a tanulási adatelemzés kiaknázásában. Ez kiegészül a nyitott oktatásra vonatkozó kezdeményezésekkel kapcsolatban nyújtott iránymutatással; 5.növeli a felsőoktatásban részt vevő oktatók, doktorjelöltek és posztdoktori hallgatók stratégiai támogatását az Erasmus+ programon keresztül annak érdekében, hogy segítséget nyújtson számukra pedagógiai és tantervkészítési készségeik fejlesztésében, méghozzá a pedagógusképzéssel kapcsolatos személyzeti mobilitásra vonatkozó célzott lehetőségek, valamint az Unió területén lévő tanárképző központok közötti fokozott együttműködés biztosításával.

2.2. Befogadó és összekapcsolt felsőoktatási rendszerek kialakítása

A felsőoktatásnak szerepet kell vállalnia az európai szociális és demokratikus kihívások kezelésben. Ehhez biztosítani kell azt, hogy a felsőoktatás befogadó legyen, vagyis nyitott legyen a tehetségek felé, bármilyen háttérrel is rendelkezzenek, és hogy a felsőoktatási intézmények ne elefántcsonttornyok, hanem a helyi társadalomhoz kapcsolódó polgári tanulóközösségek legyenek. Az oktatóknak és a hallgatóknak kulcsfontosságú szerepük van a tapasztalati tények és bizonyítékok megvédésében, valamint a kutatási eredmények hatékony és széles körű közvetítésében.